অ্যাঞ্জেল হার্ট (মাঙ্গা)
অ্যাঞ্জেল হার্ট (জাপানি: エンジェル・ハート, হেপবার্ন: Enjeru Hāto) হল সুকাসা হোজো লিখিত এবং চিত্রিত একটি মাঙ্গা যা ২০০১ থেকে ২০১০ সাল পর্যন্ত সাপ্তাহিক কমিক বাঞ্চ-এ প্রকাশিত হয়। বাঞ্চ বাতিলের পর মাঙ্গাটি নতুন করে মাসিক কমিক জেনোন-এ অ্যাঞ্জেল হার্ট: ২য় মরসুম শিরোনামে ২০১০ থেকে ২০১৭ সাল পর্যন্ত প্রকাশ করা হয়। ৩ অক্টোবর ২০০৫ থেকে ২৫ সেপ্টেম্বর, ২০০৬ পর্যন্ত মাঙ্গা অবলম্বনে এর একটি অ্যানিমেটেড টেলিভিশন ধারাবাহিক জাপানে সম্প্রচার করা হয়। এর লেখক প্রথম ট্যাঙ্কোবন খণ্ডে উল্লেখ করেছিলেন যে অ্যাঞ্জেল হার্ট মাঙ্গায় সিটি হান্টার-এর কিছু চরিত্র রয়েছে, যদিও এটি সিটি হান্টারের ধারাবাহিক নয়। বরঞ্চ এর কাহিনী সিটি হান্টারের সমান্তরাল জগতের উপর ভিত্তি করে লিখিত।